Уведомяваме Ви, че във връзка с прието Решение на проведеният на 22 декември 2020 г. Комитет по наблюдение на Програмата за развитие на селските райони за периода 2014 – 2020 г. за пренасочване на бюджета от 3 569 412 евро към процедура № BG06RDNP001 – 7.001 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. и за увеличаване на бюджета по процедура, Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на Раздел 8 „Общ размер на безвъзмездната финансова помощ по процедурата“ от Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001 – 7.001 – Улици.

С изменението се предлага да бъде увеличен бюджета по процедура чрез подбор № BG06RDNP001 – 7.001 – Улици, с 6 981 055,99 лева съответстващи на 3 569 412 евро, или общия размер на бюджета по процедурата да бъде увеличен на 148 261 326,08 лева, съответстващи на 75 805 975,09 евро. С увеличението ще се финансират до 17 проектни предложения, които са получили до 23 равен брой точки (включително) по критериите за оценка на проектни предложения и съгласно данни посочени в писмо представено от Държавен фонд „Земеделие“ – Разплащателна агенция.

10-то изменение на ПРСР 2014-2020 г. с включеното в него предложение за прехвърляне на средства е одобрено от Министерския съвет на Република България на проведено заседание на 13.01.2021 г. и е нотифицирано до Европейската комисия чрез системата SFC на 14.01.2021 г.

Проектът на документите се публикуват на основание чл. 26, ал. 4 от Закона за управление на средства от структурните и инвестиционните фондове.

Писмени предложения и коментари по горепосочените документи могат да се изпращат в срок до 22 януари 2021 г. (включително) на следната електронна поща: [rdd@mzh.government.bg](mailto:rdd@mzh.government.bg).

Предложенията и коментарите следва да бъдат представени в свободен текст, в рамките на електронното писмо (e-mail) или да бъдат приложени в отделен файл във формат „doc”, а не да бъдат сканирани или нанасяни в отделните документи от пакета.